অপু বিশ্বাস

অবন্তি বিশ্বাস (মঞ্চ নাম অপু বিশ্বাস হিসাবেই অধিক পরিচিত; জন্ম: ১১ অক্টোবর ১৯৮৯, বগুড়া, বাংলাদেশ) হচ্ছেন একজন বাংলাদেশী চলচ্চিত্র অভিনেত্রী। তিনি ২০০৬ সালে আমজাদ হোসেন পরিচালিত কাল সকালে চলচ্চিত্রে অভিনয়ের মাধ্যমে চলচ্চিত্র শিল্পে পদার্পণ করেন। তিনি ২০০৬ সালে এফআই মানিক পরিচালিত কোটি টাকার কাবিন চলচ্চিত্রে প্রধান নায়িকা হিসাবে অভিনয় করেন শাকিব খানের বিপরীতে। অপু বিশ্বাস ৭২টিরও অধিক চলচ্চিত্রে শাকিব খানের বিপরীতে অভিনয় করেছেন। কর্মজীবনে তিনি একটি বাচসাস পুরস্কার সাংবাদিকদের দ্বারা আয়োজিত এই পুরষ্কার অর্জন করেছেন এবং ছয়বার মেরিল-প্রথম আলো পুরস্কারে মনোনয়ন লাভ করেন। কিন্তু একবারও পুরস্কার পাননি। বিশ্বাস ১৯৮৯ সালের ১১ অক্টোবর বগুড়া জেলার সদর থানার কাটনারপাড়া এস কে লেনে অবন্তী বিশ্বাস হিসাবে জন্মগ্রহণ করেন। বাবা উপেন্দ্রনাথ বিশ্বাস এবং মা শেফালী বিশ্বাসের তিন মেয়ে ও এক ছেলের মধ্যে সবার ছোট অপু। তার শৈশব ও কৈশোর কেটেছে বগুড়ায়। তিনি এসওএস হারম্যান মেইনার থেকে প্রাথমিক শিক্ষা সম্পন্ন করেন। পরে আলোর মেলা, ক্রিসেন্ট উচ্চ বিদ্যালয় এবং সব শেষে ইয়াকুবিয়া বালিকা উচ্চ বিদ্যালয় থেকে উচ্চ মাধ্যমিক উত্তীর্ণ হন। পরবর্তীতে বাবা মায়ের উৎসাহে নাচতে শিখতে শুরু করেন, বগুড়ার নৃত্যগুরু আবদুস সামাদের কাছে। এসময়ে তিনি লাইলী মজনু নৃত্যনাট্যে অভিনয় করেছেন। তিনি প্রাতিষ্ঠানিক নৃত্য প্রশিক্ষণ গ্রহণ করেন বুলবুল ললিতকলা একাডেমি থেকে এবং সর্বশেষ নৃত্যাঞ্চল থেকে নাচের প্রাতিষ্ঠানিক প্রশিক্ষণ গ্রহণ করেন। তিনি নবম শ্রেণীতে পড়াকালীন নৃত্যাঞ্চল কর্তৃক আয়োজিত একটি প্রতিযোগিতায় দশম স্থান অর্জন করেন। অপু বিশ্বাস ২০০৫ সালে অবন্তি নামে আমজাদ হোসেন পরিচালিত কাল সকালে ছবির মাধ্যমে চলচ্চিত্রে পদার্পণ করেন। পরের বছর এফআই মানিক পরিচালিত কোটি টাকার কাবিন ছবিতে প্রধান অভিনেত্রী হয়ে শাকিব খানের বিপরীতে অভিনয় করেন। ছবিটি ব্যবসা সফল হয় এবং অপু বিশ্বাস রাতারাতি তারকায় রূপান্তরিত হন। শীর্ষ নায়ক শাকিব খানের সঙ্গে তার জুটি দর্শকদের গ্রহণযোগ্যতা পেলে এফআই মানিক এই জুটিকে নিয়ে একই বছরে পিতার আসন, চাচ্চু, ও দাদীমা চলচ্চিত্র নির্মাণ করেন। ২০০৭ সালে অপু মান্নার বিপরীতে মেশিনম্যান ছবিতে এবং পুনরায় শাকিব খানের বিপরীতে কাবিননামা ছবিতে অভিনয় করেন। পরের দুই বছরে শাকিব-অপু জুটির আমাদের ছোট সাহেব (২০০৮), আমার জান আমার প্রাণ (২০০৮), তুমি স্বপ্ন তুমি সাধনা (২০০৮), মনে প্রাণে আছ তুমি (২০০৮), ভালোবাসার লাল গোলাপ (২০০৯), মন যেখানে হৃদয় সেখানে (২০০৯), জান আমার জান (২০০৯), মনে বড় কষ্ট (২০০৯), মায়ের হাতে বেহেশতের চাবি (২০০৯), এবং ও সাথী রে.... (২০০৯) ছবি ব্যবসা সফল হয়। অপু ২০০৮ সালের জান আমার জান চলচ্চিত্রের জন্য সেরা অভিনেত্রী বিভাগে বাংলাদেশ কালচারাল রিপোর্টারস অ্যাসোসিয়েশন পুরস্কার লাভ করেন। এছাড়া ২০০৮ সালের এক বুক ভালোবাসা ও ২০০৯ সালের মনে বড় কষ্ট চলচ্চিত্রে অভিনয়ের জন্য তিনি মেরিল-প্রথম আলো পুরস্কার তারকা জরিপে সেরা চলচ্চিত্র অভিনেত্রী বিভাগে মনোনয়ন লাভ করেন। ২০১০ সালে জাকির হোসেন রাজু পরিচালিত ভালোবাসলেই ঘর বাঁধা যায় না এবং বদিউল আলম খোকন পরিচালিত নিঃশ্বাস আমার তুমি চলচ্চিত্র দুটি ব্লকবাস্টার হিট হয়। বদিউল আলম খোকন পরিচালিত নাম্বার ওয়ান শাকিব খান ব্যবসা সফল হয় এবং ঢালিউডের সর্বকালের সবচেয়ে ব্যবসাসফল চলচ্চিত্রের সেরা দশে অবস্থান করে। এছাড়া চাচ্চু আমার চাচ্চু, টপ হিরো, পরান যায় জ্বলিয়া রে, হায় প্রেম হায় ভালোবাসা, প্রেম মানেনা বাঁধা চলচ্চিত্রে অভিনয় করেন। সবকয়টি চলচ্চিত্রে তার বিপরীতে অভিনয় করেন শাকিব খান। ভালোবাসলেই ঘর বাঁধা যায় না চলচ্চিত্রে জন্য তিনি তৃতীয়বারের মত মেরিল-প্রথম আলো পুরস্কার তারকা জরিপে সেরা চলচ্চিত্র অভিনেত্রী বিভাগে মনোনয়ন লাভ করেন। ২০১১ সালে তিনি অমিত হাসান প্রযোজিত প্রথম চলচ্চিত্র কে আপন কে পর চলচ্চিত্রে অভিনয় করেন। এছাড়া শাকিব খানের বিপরীতে তার অভিনীত কোটি টাকার প্রেম, কিং খান, আদরের জামাই, প্রিয়া আমার জান, তোর কারণে বেঁচে আছি, একবার বলো ভালোবাসি এবং মনের ঘরে বসত করে মুক্তি পায়। ২০১২ সালে শাকিব খানের বিপরীতে এক টাকার দেনমোহর, এক মন এক প্রাণ, জিদ্দি মামা চলচ্চিত্রে অভিনয় করেন। এই বছর ঈদুল ফিতরে তার অভিনীত একটি ছবি ঢাকার কিং এবং ঈদুল আযহায় দুটি ছবি বুক ফাটেতো মুখ ফোটেনা ও দুর্দর্ষ প্রেমিক মুক্তি পায়। এক টাকার দেনমোহর চলচ্চিত্রে অভিনয়ের জন্য তিনি পঞ্চমবারের মত মেরিল-প্রথম আলো পুরস্কার তারকা জরিপে সেরা চলচ্চিত্র অভিনেত্রী বিভাগে মনোনয়ন লাভ করেন। ২০১৩ সালে অপু শরৎচন্দ্র চট্টোপাধ্যায়ের দেবদাস উপন্যাস অবলম্বনে নির্মিত একই নামের চলচ্চিত্রে পার্বতী চরিত্রে অভিনয় করেন। চাষী নজরুল ইসলাম পরিচালিত এই চলচ্চিত্রে তার সহ-অভিনয়শিল্পী ছিলেন শাকিব খান ও মৌসুমী। এছাড়া তিনি মাই নেম ইজ খান, ও প্রেমিক নাম্বার ওয়ান ছবিতে অভিনয় করেন। মাই নেম ইজ খান ছায়াছবিটি ঢালিউডের সর্বকালের সবচেয়ে ব্যবসাসফল চলচ্চিত্রের সেরা দশ তালিকায় স্থান করে নেয়। এছাড়া অপু এই চলচ্চিত্রে অভিনয়ের জন্য সেরা অভিনেত্রী বিভাগে বাচসাস পুরস্কার লাভ করেন। পরের বছর ভালোবাসা এক্সপ্রেস, সেরা নায়ক, দুই পৃথিবী, ডেয়ারিং লাভার,,জয় চৌধুরী, ও শিরিন শিলা অভিনীত হিটম্যান, হিরো: দ্যা সুপারস্টার চলচ্চিত্রে অভিনয় করেন। ঈদুল ফিতরে মুক্তিপ্রাপ্ত হিরো: দ্যা সুপারস্টার ব্যবসাসফল হয় এবং ঢালিউডের সর্বকালের সবচেয়ে ব্যবসাসফল চলচ্চিত্রের সেরা দশে স্থান করে নেয়। অপু এবছর ডেয়ারিং লাভার ছবিতে অভিনয়ের জন্য ষষ্ঠবারের মত মেরিল-প্রথম আলো পুরস্কার তারকা জরিপে সেরা চলচ্চিত্র অভিনেত্রী বিভাগে মনোনয়ন লাভ করেন। ২০১৫ সালে অপু শাকিব খানের বিপরীতে রাজাবাবু - দ্য পাওয়ার, রাজা ৪২০ ও লাভ ম্যারেজ চলচ্চিত্রে অভিনয় করেন। পরের বছর ঈদুল ফিতরে মুক্তি পায় তার অভিনীত সম্রাট: দ্য কিং ইজ হিয়ার, যা পরিচালনা করেন মুহাম্মদ মোস্তফা কামাল রাজ এবং চলচ্চিত্রটিতে তার বিপরীতে অভিনয় করেন শাকিব খান ও ভারতের ইন্দ্রনীল সেনগুপ্ত। এবছরের ঈদুল আযহায় শাকিব খানের মুক্তিপ্রাপ্ত বসগিরি ও শুটার চলচ্চিত্রে তার অভিনয়ের কথা থাকলেও, পরে দুটি চলচ্চিত্রেই তার স্থলাভিষিক্ত হন নবাগত শবনম বুবলি। ২০১৭ সালের ঈদুল ফিতরে দীর্ঘ ১০ মাস মাতৃত্বকালীন ছুটি কাটিয়ে আসার পর শাকিব খান ও আনিসুর রহমান মিলনের বিপরীতে তার অভিনীত রাজনৈতিক-থ্রিলারধর্মী রাজনীতি চলচ্চিত্রটি মুক্তি পায়, যা পরিচালনা করেন বুলবুল বিশ্বাস। তিনি বর্তমানে বাপ্পি চৌধুরীর বিপরীতে দেবাশিষ বিশ্বাস পরিচালিত শ্বশুরবাড়ি জিন্দাবাদ ২ চলচ্চিত্রে কাজ করছেন, চলচ্চিত্রটি ২০০২ সালে মুক্তিপ্রাপ্ত শ্বশুরবাড়ি জিন্দাবাদ চলচ্চিত্রের দ্বিতীয় কিস্তি। অপু বিশ্বাস ২০০৮ সালে ১৮ এপ্রিল নায়ক শাকিব খানকে গোপনে বিয়ে করেন। ২০১৭ সালে একটি টেলিভিশনে সরাসরি সাক্ষাৎকারে অপু বিশ্বাস শাকিব খানের সঙ্গে তার বিয়ের কথা প্রকাশ করেন। বিয়ের পর ২৭ সেপ্টেম্বর ২০১৬ সালে কলকাতায় তাদের পুত্র সন্তান আব্রাম খান জয় জন্মগ্রহণ করে। শাকিব খান ২০১৭ সালের ২২ নভেম্বর বিবাহ বিচ্ছেদের জন্য আবেদন করেন। ২০১৮ সালের ২২ ফেব্রুয়ারি তাদের বিবাহবিচ্ছেদ হয়। অপু শাকিব খানের সঙ্গে বিয়ের সময় ইসলাম ধর্মে ধর্মান্তরিত হন এবং ধর্মান্তরিত নাম অপু ইসলাম খান রাখেন, কিন্তু তাদের বিবাহবিচ্ছেদের পর তিনি হিন্দু ধর্মে প্রত্যাবর্তন করেছেন বলে জানা যায়। "অপুকে তালাকের নোটিশ দিল শাকিব"। দৈনিক প্রথম আলো। সংগ্রহের তারিখ ৪ ডিসেম্বর ২০১৭।  "শুভ জন্মদিন, অপু বিশ্বাস"। ডেইলি সান (ইংরেজি ভাষায়)। সংগ্রহের তারিখ ৩০ নভেম্বর ২০১৯।  পারভেজ, আনোয়ার (২২ জুন ২০১৭)। "বগুড়া চষে বেড়াতেন অপু"। দৈনিক প্রথম আলো। সংগ্রহের তারিখ ২৭ জুন ২০১৭।  "অপু বিশ্বাসের আজকের খবর | Apu Bishwas News Bangla | প্রথম আলো"। Prothomalo। সংগ্রহের তারিখ ২০২৪-০৫-০৫।  "বিতর্ক সৃষ্টি করলেন শাকিব খান-অপু বিশ্বাস"। বণিক বার্তা। ১১ এপ্রিল ২০১৭। সংগ্রহের তারিখ ১২ এপ্রিল ২০১৭। [স্থায়ীভাবে অকার্যকর সংযোগ] "সিনেপ্লেক্সে ভালোবাসলেই ঘর বাঁধা যায় না"। দৈনিক কালের কণ্ঠ। ২০ জানুয়ারি ২০১১। সংগ্রহের তারিখ ১২ এপ্রিল ২০১৭।  "শেষ দৌড়ে সেরা পাঁচ"। দৈনিক প্রথম আলো। ১৬ এপ্রিল ২০১৩। ২০১৭-০৭-২৩ তারিখে মূল থেকে আর্কাইভ করা। সংগ্রহের তারিখ ১৩ এপ্রিল ২০১৭।  Shazu, Shah Alam (১৫ সেপ্টেম্বর ২০১২)। "Fired with a dream"। দ্য ডেইলি স্টার। সংগ্রহের তারিখ ১২ এপ্রিল ২০১৭।  "মেরিল প্রথম আলো পুরস্কার ২০১২: তারকা জরিপে মনোনীত শিল্পীদের অনুভূতি"। দৈনিক প্রথম আলো। ৩০ এপ্রিল ২০১৫। ৮ এপ্রিল ২০২০ তারিখে মূল থেকে আর্কাইভ করা। সংগ্রহের তারিখ ১২ এপ্রিল ২০১৭।  "Apu Biswas: Becoming Parbati"। দ্য ডেইলি স্টার। ২ মার্চ ২০১৩। সংগ্রহের তারিখ ১২ এপ্রিল ২০১৭।  "পাঁচ বছরের বাচসাস পুরস্কার ঘোষণা"। দৈনিক ইত্তেফাক। ২৮ ডিসেম্বর ২০১৪। ১৪ এপ্রিল ২০২০ তারিখে মূল থেকে আর্কাইভ করা। সংগ্রহের তারিখ ১২ এপ্রিল ২০১৭।  "মেরিল–প্রথম আলো তারকা জরিপ পুরস্কার ২০১৪"। দৈনিক প্রথম আলো। ৩০ এপ্রিল ২০১৫। সংগ্রহের তারিখ ১২ এপ্রিল ২০১৭।  "৮০-তে অপু বিশ্বাস"। বাংলানিউজটোয়েন্টিফোর.কম। ২৭ জুন ২০১৬। সংগ্রহের তারিখ ১২ এপ্রিল ২০১৭।  "ঈদে আসছে শাকিব-অপুর ছবি"। দৈনিক প্রথম আলো। ১ মে ২০১৭। সংগ্রহের তারিখ ২৭ জুন ২০১৭।  "অপুর রাজনীতি"। দৈনিক কালের কণ্ঠ। ১৫ জুন ২০১৭। সংগ্রহের তারিখ ২৭ জুন ২০১৭।  "আমি শাকিবের স্ত্রী, ছেলেও আছে: অপু বিশ্বাস"। দৈনিক প্রথম আলো। সংগ্রহের তারিখ ১০ এপ্রিল ২০১৭।  "'স্ত্রী হিসেবে আমি একটু সম্মান চেয়েছিলাম'"। বিডিনিউজ টোয়েন্টিফোর ডটকম। ১২ এপ্রিল ২০১৭ তারিখে মূল থেকে আর্কাইভ করা। সংগ্রহের তারিখ ১১ এপ্রিল ২০১৭।  "আমার সন্তানের বাবা শাকিব : অপু"। এনটিভি অনলাইন। সংগ্রহের তারিখ ১০ এপ্রিল ২০১৭।  "আমার সন্তানের বাবার নাম শাকিব খান : অপু বিশ্বাস"। দৈনিক আমাদের সময়। ১২ এপ্রিল ২০১৭ তারিখে মূল থেকে আর্কাইভ করা। সংগ্রহের তারিখ ১১ এপ্রিল ২০১৭।  Rudrakkha, Rudra (৭ ডিসেম্বর ২০১৭)। "Apu desperate to save marriage with co-star Shakib for their son -bdnews24.com"। bdnews24.com। সংগ্রহের তারিখ ২৬ এপ্রিল ২০১৮।  "আর বিয়ে করবেন না অপু বিশ্বাস"। The Bangladesh Daily (ইংরেজি ভাষায়)। সংগ্রহের তারিখ ২০১৮-০৪-১৮। [স্থায়ীভাবে অকার্যকর সংযোগ] "দিনশেষে শাকিব একা, আমি না: অপু বিশ্বাস"। চ্যানেল আই অনলাইন (ইংরেজি ভাষায়)। ২০১৭-১১-০৪। সংগ্রহের তারিখ ২০২৩-১০-০২।  sun, daily। "Religious belief of Apu Biswas, her son Joy | Daily Sun"। daily sun (ইংরেজি ভাষায়)। সংগ্রহের তারিখ ২০২৩-১০-০২।  "অপু বিশ্বাস কেন বোরকা পরার সিদ্ধান্ত নিলেন!"। সময় নিউজ। ২ অক্টোবর ২০২৩।  "ইউরো-সিজেএফবি পারফরমেন্স অ্যাওয়ার্ড"। বাংলানিউজটোয়েন্টিফোর.কম। ১ আগস্ট ২০১০। সংগ্রহের তারিখ ১১ এপ্রিল ২০১৭।  "এনটিভিতে ইফাদ ফিল্ম ক্লাব অ্যাওয়ার্ড"। বাংলানিউজটোয়েন্টিফোর.কম। ৯ জুলাই ২০১৩। ১৪ এপ্রিল ২০২০ তারিখে মূল থেকে আর্কাইভ করা। সংগ্রহের তারিখ ১১ এপ্রিল ২০১৭।  উইকিমিডিয়া কমন্সে অপু বিশ্বাস সংক্রান্ত মিডিয়া রয়েছে। উইকিউক্তিতে অপু বিশ্বাস সম্পর্কিত উক্তির সংকলন রয়েছে। বাংলা মুভি ডেটাবেজে অপু বিশ্বাস ইন্টারনেট মুভি ডেটাবেজে অপু বিশ্বাস (ইংরেজি) ঢাকা পোস্টে অপু বিশ্বাস সম্পর্কে সংবাদ ও প্রতিবেদনের সংগ্ৰহ।